**டெய்சி இரானி** ( *Daisy Irani*) என்பவர், சிங்கப்பூரில் வசிக்கும் தொலைக்காட்சி நடிகையும், இயக்குநரும், தயாரிப்பாளரும் ஆவார். இவர் இந்தியாவிலிருந்து குடிபெயர்ந்தவர் என்று அறியப்படுகிறார்.

ஆரம்ப கால வாழ்க்கை
------------------

டெய்சி இரானி, குஜராத்தி திரைப்பட நடிகை பத்மராணிக்கும் மேடை இயக்குநர் நம்தார் இரானிக்கும் மகளாக இந்தியாவில் உள்ள மும்பையில் பிறந்தவர்.

தொழில்
------

### ஆரம்ப கால வாழ்க்கை

18 குஜராத்தி திரைப்படங்கள், பல தொலைக்காட்சி நிகழ்ச்சிகள் மற்றும் இந்திய தேசியத் திரையரங்கில் நாடக நிகழ்ச்சிகள் ஆகியவற்றில் நடித்துள்ள டெய்சி இரானி, குஜராத்தியில் திரைப்படங்களிலும் நாடகங்களிலும் ஒரு குறிப்பிடத்தக்க பரவலாக அறியப்படுகிறார்.

இவர் சிங்கப்பூருக்குச் சென்ற பிறகு, 1995 இல் ஒளிபரப்பப்பட்ட *அண்டர் ஒன் ரூஃப்* என்று பரவலாக அறியப்பட்ட சிங்கப்பூர் தொலைக்காட்சித் தொடரில் *டெய்சி மேத்யூஸ்* என்ற கதாப்பாத்திரத்தில் நடித்தார்.

மீடியாகார்ப் நிறுவனத்தில், இவர் *மீடியாகார்ப் ஸ்டுடியோ*வின் ஆங்கில பொழுதுபோக்குத் தயாரிப்புப் பிரிவின் நிர்வாகத் தயாரிப்பாளராக இருந்தார். 2007 இல், இவர் *சென்ட்ரல் சேனலின்* நிகழ்ச்சி மற்றும் விளம்பரப் பிரிவின் தலைவரானார். 2008 ஆம் ஆண்டில், குழந்தைகள் நிகழ்ச்சி மற்றும் கலைப் பிரிவுகள் ஒன்றிணைக்கப்பட்ட பின்னர், *சென்ட்ரல் சேனல்* செயலிழந்தது. *ஒக்டோ* நிறுவனம் இதைக் கையகப்படுத்தியப் பின் *சென்ட்ரல் சேனல்* வசந்தம் என முழு அளவில் மாறியது.

### ஹம் அரங்கம்

2010 இல், இரானி *ஹம் தியேட்டர்* என்ற நாடக நிறுவனத்தை நிறுவினார். 2020 ஆம் ஆண்டில் நான்கு நாடகங்களின் ஒளிபரப்பு உரிமையை ஜீ தொலைக்காட்சிக்கு வழங்கியது.

2019 ஆம் ஆண்டில், இரானி *பீயிங் மிஸஸ் காந்தி* என்ற நாடகத்தைத் தயாரித்தார். மேலும் காந்தியின் 150 வது பிறந்த நாளைக் கொண்டாடும் வகையில் அவரது மனைவி கஸ்தூரிபாய் காந்தியாக நடித்தார். 2018 ஆம் ஆண்டு தனது பாட்டியைப் பற்றி காந்தியின் பேத்தி இலா காந்தி நினைவு கூர்ந்தார். பின்னர் நாடகத்தின் தயாரிப்புத் தொடங்கப்பட்டது.

2021 ஆம் ஆண்டில், இளைஞர்களுக்கும் வயதான பெற்றோருக்கும் இடையே அதிகரித்து வரும் இடைவெளியைக் குறைக்கும் *மேக் தட் கால்* என்ற குறும்படத்தில் இரானி நடித்தார்.

2023 ஆம் ஆண்டில், ஹம் தியேட்டரின் நடிகர்களுடன், *வி ஆர் லைக் திஸ் ஒன்லி 3* என்ற நாடகத்தை இரானி அரங்கேற்றினார். இரானி அதை 'திட்டமிடப்படாத முத்தொகுப்பு' என்றும் அழைத்தார். முதல் இரண்டு நாடகங்கள் சிங்கப்பூர் இந்தியர்களுக்கும் வெளிநாடு வாழ் இந்தியர்களுக்கும் இடையிலான பதட்டங்களை மையமாகக் கொண்டிருந்தன. மூன்றாவது நாடகம் இந்தியாவிலிருந்து புதிய சிங்கப்பூர் குடிமக்கள் மற்றும் சீனப் பெரும்பான்மையினருக்கு இடையிலான பதட்டங்களை மையமாகக் கொண்டதாக இருந்தது.

தனிப்பட்ட வாழ்க்கை
------------------

இவர் 1991 இல் மும்பையில் இருந்து சிங்கப்பூர் சென்றார். இவரது கணவர் சுபின் சுப்பையா அங்கு பணிபுரிந்தார். 2004 இல், தம்பதியினர் சிங்கப்பூர் குடியுரிமையைப் பெற்றனர்..

மேற்கோள்கள்
-----------

1. ↑  DeshGujarat (25 January 2016). "Noted Gujarati actress Padma Rani passes away". *DeshGujarat*. Archived from the original on 16 February 2016. பார்க்கப்பட்ட நாள் 10 February 2016.
2. ↑  "Interview With Daisy Irani Subaiah Interview : www.MumbaiTheatreGuide.com". *www.mumbaitheatreguide.com*. பார்க்கப்பட்ட நாள் 2023-04-28.
3. ↑  "Daisy Irani On Breaking Boundaries, Confidence And The Thrills Of Theatre". *L'Officiel Singapore* (in ஆங்கிலம்). பார்க்கப்பட்ட நாள் 2023-04-28.
4. ↑  Safdar, Ashraf. Daisy Irani appointed TV12's Head of Central Programming பரணிடப்பட்டது 25 மே 2007 at the வந்தவழி இயந்திரம், Channel NewsAsia 2007-05-23
5. ↑  Seah, May. Okto and Vasantham are new editions to tv line up பரணிடப்பட்டது 2008-10-21 at the வந்தவழி இயந்திரம், TODAYonline 2008-10-21
6. ↑  Yeen Nie, Hoe. Kids and Arts Central to be relaunched as okto பரணிடப்பட்டது 10 சனவரி 2009 at the வந்தவழி இயந்திரம், Channel News Asia 2008-08-25
7. 1 2  cue (2023-04-12). "HuM Theatre uses humour to explore cultural clashes in We Are Like This Only 3 | The Straits Times". *www.straitstimes.com* (in ஆங்கிலம்). பார்க்கப்பட்ட நாள் 2023-04-28.
8. ↑  "Singapore's HuM theatre rides on Zee TV's reach, enters 9.6 million homes". *www.connectedtoindia.com*. பார்க்கப்பட்ட நாள் 2023-04-28.
9. ↑  "Singapore play about Gandhi's wife sheds light on Indian leader's life". *CNA Lifestyle* (in ஆங்கிலம்). பார்க்கப்பட்ட நாள் 2023-04-29.
10. ↑  Santosh (2019-10-11). "Not easy Being Mrs Gandhi". *www.tamilmurasu.com.sg* (in ஆங்கிலம்). பார்க்கப்பட்ட நாள் 2023-04-29.
11. ↑  "Daisy's reminder to young people: #MakeThatCall". *www.connectedtoindia.com*. பார்க்கப்பட்ட நாள் 2023-04-28.
12. 1 2  cue (2023-04-23). "Theatre review: We Are Like This Only 3's comedy shows racial integration is no laughing matter | The Straits Times". *www.straitstimes.com* (in ஆங்கிலம்). பார்க்கப்பட்ட நாள் 2023-04-28.
13. ↑  DeshGujarat (25 January 2016). "Noted Gujarati actress Padma Rani passes away". *DeshGujarat*. Archived from the original on 16 February 2016. பார்க்கப்பட்ட நாள் 10 February 2016.
14. ↑  "New Indians, old Indians". *AsiaOne* (in ஆங்கிலம்). 2016-09-02. பார்க்கப்பட்ட நாள் 2023-04-28.

வெளி இணைப்புகள்
---------------

* ஐ.எம்.டி.பி இணையத்தளத்தில் டெய்சி இராணி